Αρνί ταζίν* με αρακά και λεμόνι
Το λεμόνι τουρσί δίνει υπέροχη γεύση σε αυτήν τη νόστιμη συνταγή, που συνδυάζει αρνί, αρακά, φρέσκα μυρωδικά και τριμμένα μπαχαρικά.
1 κιλό αρνίσια σπάλα ή αρνίσιο µπούτι χωρίς κόκαλο, σε κύβους 3 εκ., 2 κουτ. σούπας ελαιόλαδο, 1 κρεµµύδι ξερό, ψιλοκοµµένο, 2 σκελίδες σκόρδου, ψιλοκοµµένες, 1 κουτ. γλυκού κύµινο, σε σκόνη, 1/2 κουτ. γλυκού τζίντζερ, σε σκόνη, 1/2 κουτ. γλυκού κουρκουµάς, σε σκόνη, 3 κουτ. σούπας ψιλοκοµµένα φύλλα φρέσκου κόλιανδρου (αν δεν µας αρέσει, τον αντικαθιστούµε µε µαϊντανό), 3 κουτ. σούπας φύλλα µαϊντανού, ψιλοκοµµένα, 1 κουτ. γλυκού ξερό θυµάρι, η φλούδα από 1½ λεµόνι τουρσί, σε λεπτές λωρίδες, ή η φλούδα από 1/2 λεµόνι ακέρωτο, σε λεπτές λωρίδες, 240 γρ. φρέσκος ή κατεψυγµένος αρακάς, 2 κουτ. γλυκού ψιλοκοµµένα φύλλα  µέντας ή δυόσµου, 1/2 κουτ. γλυκού ζάχαρη λευκή, αλάτι και φρεσκοτριµµένο πιπέρι
Για να φτιάξουμε  το αρνί ταζίν* με αρακά και λεμόνι, σε µια µεγάλη κατσαρόλα ζεσταίνουµε το ελαιόλαδο σε δυνατή φωτιά και σοτάρουµε σε δόσεις το αρνί για 6-7 λεπτά, µέχρι να ροδίσει από όλες τις πλευρές. Βγάζουµε το αρνί σε µια πιατέλα. Αν χρειάζεται, προσθέτουµε λίγο ελαιόλαδο ακόµα, χαµηλώνουµε τη φωτιά και σοτάρουµε το κρεµµύδι για 5 λεπτά µέχρι να µαλακώσει. Προσθέτουµε το σκόρδο, το κύµινο, το τζίντζερ και τον κουρκουµά και σοτάρουµε για µερικά δευτερόλεπτα. Προσθέτουµε 380 ml νερό και ανακατεύουµε καλά. Ξαναβάζουµε το αρνί στην κατσαρόλα µε λίγο αλάτι και φρεσκοτριµµένο µαύρο πιπέρι. Προσθέτουµε τον κόλιανδρο (αν χρησιµοποιήσουµε), τον µαϊντανό και το θυµάρι, σκεπάζουµε και σιγοβράζουµε σε χαµηλή φωτιά για 1½ ώρα ή µέχρι να γίνει τρυφερό το αρνί.Προσθέτουµε στο αρνί  τη φλούδα λεµονιού µαζί µε τον αρακά, τη µέντα και τη ζάχαρη. Αν χρησιµοποιήσουµε φρέσκο λεµόνι, κόβουµε τη φλούδα σε λωρίδες. Σκεπάζουµε το φαγητό και µαγειρεύουµε για 10 λεπτά ακόµα ή µέχρι να γίνει ο αρακάς. Σερβίρουµε το αρνί ταζίν με αρακά και λεμόνι ζεστό.
Αρακάς,Αρνί,Λεμόνι